Opstigning på bjergets Kilimanjaro ad den naturskønne Rongai-rute
Seks dages vandring i selskab med lokalguider
Telte og andet udstyr af højeste kvalitet
Medfølgende kok, som sørger for sunde og velsmagende måltider
Bestig Kilimanjaro og få dit livs oplevelse! Denne opstigning går ad den naturskønne Rongai-rute, som anses for en af de lettere opstigningsruter.
Bestig Kilimanjaro og få dit livs oplevelse! Denne opstigning går ad den skønne Rongai-rute, som er en af de lettere opstigningsruter. Turen gennemføres med min. 2 og maks. 15 deltagere. Afrejse fra Danmark hver fredag i store dele af året, men mod tillæg arrangeres også private opstigninger, som kan finde sted hver dag året rundt.
Den smukke Rongai-rute lå i mange år stille hen, men nu benyttes den igen med udgangspunkt fra bjergets nordside. Ruten kan anbefales, hvis du gerne ofrer en ekstra dag på at få en uforstyrret naturoplevelse uden trængsel. Ruten anses tilmed for at være både smukkere og lettere end Marangu- og Machame ruterne.
The African Walking Company leverer en kvalitetoplevelse på Kilimanjaro. Grupperne består af minimum 4 og maksimum 15 personer. Der er 1 guide pr. 2 deltagere, hvilket jo især er vigtigt mod toppen. De bruger kun telte og andet udstyr af højeste kvalitet og medbringer sågar et toilettelt, så man undgår de offentlige toiletter på bjerget. Den medfølgende kok laver velsmagende mad og har tilpasset menuen til højderne med en del væske og mange kulhydrater.
Turen gennemføres med min. 2 og maks. 15 deltagere.
8 nætter / 11 dage
fra kr. 23.815
København (muligt fra andre lufthavne mod tillæg) - Kilimanjaro
8 nætter - Kilimanjaro
1 nat på Ilboru Hotel i Arusha med morgenmad
2 nætter på Kilimanjaro Mountain Resort med halvpension
5 nætter i forskellige teltcamps på Kilimanjaro
Entréer til nationalparkerne
Helpension på bjerget
Alle omkostninger i forbindelse med bjergbestigningen
Rejser til Kilimanjaro
På grænsen til Kenya, omgivet af savanne og med sneklædte toppe, rejser Kilimanjaro sig. Et vartegn for Tanzania og en drøm og udfordring for alverdens hikere, der elsker bjergbestigning.
Kilimanjaro - 8 nætter
Beliggenhed: Tanzania, Kilimanjaro
Bestig Kilimanjaro og få dit livs oplevelse! Denne opstigning går ad den naturskønne Rongai-rute, som anses for en af de lettere opstigningsruter. Turen gennemføres med min. 2 og maks. 15 deltagere.
I teltcamps på Kilimanjaro findes et toilettelt.
Undervejs bor du flg. steder:
Dag 1: Ilboru Safari Lodge, Arusha
Dag 2: Kilimanjaro Mountain Resort
Dag 3: Simba teltcamp
Dag 4: Kikelewa teltcamp
Dag 5: Mawenzi teltcamp
Dag 6: Kibo teltcamp
Dag 7: Horombo teltcamp
Dag 8: Kilimanjaro Mountain Resort
København - Arusha
Nale Moru - Simba Camp
Simba Camp - Kikelewa Camp
Kikelewa Camp - Mawenzi Tarn Camp
Mawenzi Camp - Kibo Camp
Kibo Camp - Uhuru Peeak - Horombo Camp
Horombo Camp - Moshi
Arusha - København
Afrejse fra Danmark og ankomst til Tanzania
Tidlig afrejse fra Danmark med ankomst om aftenen til Kilimanjaro lufthavn.
Efter indrejseformaliteterne er der transport til Ilboru Hotel i Arusha hvor der overnattes.
Transport til Mount Kilimanjaro og briefing omkring opstigningen (M, A)
Om eftermiddagen bliver du hentet på hotellet og kørt til Kilimanjaro Mountain Resort. Her møder du guiderne og bliver briefet om opstigningen. Der foretages også de nødvendige formaliteter med registrering osv.
Trek til Simba Camp (M, F, A)
Efter morgenmad er der afgang med Landrover til Rongai hvor turens opstigning starter. Den begynder fra den særprægede træ-landsby Nale Moru (1.950 m.o.h) på en lille smal sti, der snor sig gennem marker med majs og kartofler. Herefter bevæger du dig ind i fyrretræsskoven.
Stien begynder at stige – konsekvent, men blidt – gennem den dragende skov, der skærmer for en lang række vilde dyr – inklusiv den smukke Kilimanjaro Colobus abe. Disse aber er sorte med en lang kappe af hvidt hår på ryggen, et hvidt skæg, der dækker næsten hele ansigtet, samt hvid hale. Skoven begynder at tynde ud, og den første lejr ligger for enden af hedelandskabet med en vidtstrakt udsigt over den kenyanske slette.
Højder: Nale Muru: 1.950 m.o.h., Simba Camp: 2.750 m.o.h.
Vandretid: Ca. 4-5 timer
Trek til Kikelewa Camp (M, F, A)
Morgenvandringen er en støt stigende tur op til ”Second Cave” med prægtig udsigt til Kibo og ismasserne på kraterkanten.
Efter frokost forlades hovedstien, og turen går videre henover heden på en mindre sti mod Mawenzis takkede bjergtinder.
Lejren for i aften ligger i en beskyttet dal omgivet af de kæmpemæssige, sjældne planter, senecios.
Højder: Simba Camp: 2.650 m.o.h., Kikelewa Camp: 3.690 m.o.h.
Vandretid: Ca. 6-7 timer
Trek til Mawenzi Tarn Camp (M, F, A)
Efter en kort, men stejl, vandring op ad græsklædte bjergskråninger belønnes du efterhånden med en fantastisk udsigt, der giver en intens fornemmelse af områdets vildnis.
Vegetationen tynder ud, kort før ankomst til næste lejr på Mawenzi Tarn, der er spektakulært beliggende i en cirkel direkte under Mawenzias knejsende toppe.
For at hjælpe med akklimatiseringen er eftermiddagen fri til at slappe af eller udforske det omkringliggende område.
Højder: Kikelewa Camp: 3.690 m.o.h., Mawenzi Camp: 4.320 m.o.h.
Trek til Kibo Camp (M, F, A)
Det måneagtige ørkenlandskab, også kendt som the Saddle, mellem Mawenzi og Kibo, krydses, og du når frem til Kibo-lejren i bunden af Kibo kratervæggen.
Efter dagens 5-6 timers lange vandringer er der behov for hvile, så du kan være forberedt på turens sidste stigning, der starter yderst tidligt næste dag – eller rettere nat.
Højder: Mawenzi Camp: 4.320 m.o.h., Kibo Huts: 4.695 m.o.h.
Toppen af Kilimanjaro og Trek til Horombo Camp (M, F, A)
Bogstaveligt talt så venter turens højdepunkt i dag, og det er med lommelygterne i hånden, at turen lige efter midnat begynder. Den sidste, stejleste og mest krævende del af bestigningen op mod Afrikas Tag.
Højden betyder, at tempoet nærmest foregår i slow motion, og du går langsomt af sted i mørket på en sti med løse vulkansten, frem til kraterkanten ved Gillman’s Point i 5.685 meters højde.
Der er behov for et kort hvil, som i tilgift betyder, at du kan nyde den smukke solopgang over Mawenzi. Føler du dig stadig frisk, kan du tage en tre timers rundtur til Afrikas Tag – Uhuru Peak (5.896 m.o.h.) – tæt forbi gletsjere og kæmpemæssige klipper af is, som stadig dækker det et stort området på toppen.
Nedturen til Kibo Camp går overraskende hurtigt, og efter forfriskninger fortsætter nedstigningen til den sidste lejr ved Horombo.
Højder: Kibo Huts: 4.695 m.o.h., Uhuru Peak: 5.896 m.o.h., Horombo Huts: 3.690 m.o.h.
Distance: 6 km op og 15 km ned
Vandretid: Ca. 8 timer op og ca. 6 timer ned
Den sidste nedstigning og transport til Kilimanjaro Mountain Resort (M, F, A)
Den sidste etape på nedstigningen tager mellem fem og seks timer og bringer dig ned gennem hedelandskabet til Mandara Hut (2.700 m), som er det første stoppested på Marangu ruten.
Du fortsætter med at gå ad en god sti ned igennem frodige skovområder til nationalparkens indgang ved Marangu (1.830 m). Herfra er der transport til Kilimanjaro Mountain Resort, hvor der venter et velfortjent aftensmåltid og du vil få overrakt et diplom.
Transport til lufthavnen og hjemrejse til Danmark eller forlængelse af rejsen (M)
Efter en god nats søvn er det tid at sætte kursen tilbage mod Danmark. Du hentes på hotellet og kørt til Kilimanjaro lufthavn hvor hjemrejsen for alvor kan starte. Der er mellemlanding og flyskifte undervejs.
Ønsker du at forlænge rejsen med en safari eller på et strandhotel er dette også muligt.
Før du rejser til Tanzania
Tanzania er to timer foran Danmark og en time ved sommertid.
Inden din rejse til Tanzania bør du holde dig informeret om aktuelle vaccinationsanbefalinger via linket herunder.
Rejseklinikken.dk
Der er visumpligt ved indrejse til Tanzania. Pas skal være gyldigt 6 måneder udover opholdet. Du kan på udenrigsministeriets hjemmeside læse alt om de aktuelle visumregler for Tanzania.
Periodevis kan der forekomme søpindsvin på havbunden, og det kan derfor anbefales at medbringe badesko.
Rejsende bør være opmærksomme på risikoen for eventuelle uroligheder og bør undgå at opholde sig, hvor der er demonstrationer eller større menneskemængder forsamlet.
Læs mere på udenrigsministeriets hjemmeside.
I Tanzania bruges 240 Volt og 3-benede stik. Adaptorer kan som regel lånes i hotelreceptionen, men man kan også medbringe et rejseadaptersæt for en sikkerheds skyld.
Under din rejse i Tanzania
Afrikanere i servicefagene får en meget lille løn og derfor er de meget afhængige af de drikkepenge de får, når de yder en god service. Som en tommelfingerregel kan du beregne 1 US-dollar (el. tilsvarende lokal mønt) pr. kuffert eller rejsetaske, som portørerne bærer for dig. Det samme gælder for stuepigen pr. dag. 10 % af regningen i barer og restauranter. Ligeledes forventer guiden, som du er sammen med mange timer hver dag, også drikkepenge. Giv løbende, så han føler, at hans gode indsats er værdsat. Det er en god idé at give drikkepengene personligt, så det er dem, der har betjent jer, der får dem. Det er dog frivilligt at give drikkepenge, men vi bør huske på, at de er en nødvendig del af hverdagen på hele det afrikanske kontinent.
På safarien er alle måltider normalt inkluderet i prisen, når ikke andet er nævnt. Drikkevarer til måltiderne er ligeledes inkluderet, ligesom vandet på safariturene.
I Tanzania er møntfoden tanzanian shilling (TZS). Tanzanias valuta må hverken indføres eller udføres af landet. Man kan veksle fra US-dollar til shilling og den bedste kurs fås i lufthavnen. Det er bedst at have mindre sedler på sig (1-5 dollar sedler), da det er mest praktisk på markeder og til betaling af drikkepenge. Man kan også hæve penge med Visa og Master Card i minibankerne, og visse steder kan man betale med kort. Man kan også betale med USD, Euro og engelske pund i Tanzania.